S'Ta marbuta und s'Alif maqsura san entstãndn, weu si a Untaschied zwischn dm klassischn Arabisch und im Arabisch vum Koran entwückid håd. S'Ta marbuta is a Zwischnding zwischn dm klassischn t und am dialektaln h am Woatend, s'Alif maqsura is brauchd woan, damid ma's vu am noamaln Alif im Auslaud untascheidn kãu, wia's nu kane Diakritika ned gem håd: S'Alif maqsura imma fia an lãngen Vokal im Auslaud, a noamals Alif kunnt ãndare Funkzionen aa håm. S'kloane Alif åis Zeichn fia a ned ausgschrimnes lãngs a is entstãndn, weu d'Schreibweis vum Woat Allah aus da Zeid stãmmd, in dea s'Alif nu ned fia a a sondan fia'n Glottissschlåg gstãndn is. Ma håd de Schreibweis ned ãupassd åwa a Zeichn brauchd, damid ma de Woat richig vokalisiad; damid ma wieda a Zeichn fia'n den Knacklaud håd, is s'Hamza eadåchd woan.